‘બાવળા મહિલા વિકાસ સંગઠન’ એ સમુદાય આધારિત સંગઠન છે. તે સામાજિક અને આર્થિક પ્રવૃત્તિઓ દ્વારા મહિલા સશક્તિકરણ અને વિકાસ માટે કાર્યરત છે. સ્ત્રી અધિકારો, માનવ અધિકારો તરીકે ગણના પામે તે વાત ઉપર સંગઠન ખાસ ભાર મૂકે છે. સંગઠન શાંતિ, સમાનતા તથા વિવિધતાનાં માનવ-મૂલ્યોનો પ્રચાર કરે છે. વર્ષ 2000થી કાર્યરત આ સંગઠનની નોંધણી વર્ષ 2008માં કરવામાં આવી. અમદાવાદ જિલ્લાના બાવળા તાલુકાનાં 25 ગામોનાં 35 બચત-મંડળોની 1100 બહેનો ‘બાવળા મહિલા વિકાસ સંગઠન’ની સભ્ય છે.